62023TJ0569_INF
Решение на Общия съд (пети състав) от 22 януари 2025 г. —Stanecki/Комисия
(Дело T‑569/23)
„Публична служба — Длъжностни лица — Повишаване — Процедура по повишаване за 2022 г. — Решение жалбоподателят да не бъде повишен в степен AD 9 — Член 45 от Правилника — Наличие на дисциплинарно производство — Презумпция за невиновност — Безпристрастност — Свобода на изразяване — Злоупотреба с власт“
1.
Жалби на длъжностните лица — Правен интерес — Жалба срещу отказ за включване в списъка на подлежащите на повишаване длъжностни лица — Допустимост, ограничена до изключването на жалбоподателя
(вж. т. 15 и 16)
2.
Жалби на длъжностните лица — Акт с неблагоприятни последици — Понятие — Акт с чисто уведомителен характер — Изключване
(вж. т. 17 и 18)
3.
Длъжностни лица — Повишаване — Съпоставяне на заслугите — Критерии, които могат да бъдат взети предвид — Висящо дисциплинарно производство срещу заинтересования — Допустимост — Граници — Преразглеждане на решението за неповишаване след приключването на дисциплинарното производство — Възможност за повишаване на заинтересования със задна дата
(Правилник за длъжностните лица, член 45)
(вж. т. 42—44 и 48)
4.
Длъжностни лица — Повишаване — Съпоставяне на заслугите — Критерии, които могат да бъдат взети предвид — Висящо дисциплинарно производство срещу заинтересования — Допустимост — Нарушение на принципа на презумпцията за невиновност — Липса — Възможност за администрацията да повиши заинтересования, след това да го понижи в случай на неблагоприятен изход от дисциплинарното производство — Изключване
(Правилник за длъжностните лица, членове 4, 6 и 45 и член 51, параграф 1, както и приложение IX, член 9, букви д)—ж)
(вж. т. 45, 50, 51 и 56)
5.
Длъжностни лица — Повишаване — Съпоставяне на заслугите — Правила — Система, въведена от Комисията — Препоръки на генералния директор или на съвместната комисия по повишаването — Задължителен характер за органа по назначаването — Липса
(Правилник за длъжностните лица, член 45)
(вж. т. 57)
Диспозитив
1)
Отхвърля жалбата.
2)
Осъжда г‑н Rafal Stanecki да заплати съдебните разноски.